
Nr. UR2009-008351/09.10.2009

REFERAT

privind aprobarea Planului Urbanistic de Detaliu „Construire imobil pentru locuinte si comert” Str. Alexandru Vaida Voievod nr. 10, Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. UR2009-008351/30.07.2009, completata cu nr. UR2009-011428/03.09.2009 si nr. UR2009-013297/28.09.2009 privind aprobarea Planului Urbanistic de Detaliu „Construire imobil pentru locuinte si comert” Str. Alexandru Vaida Voievod nr. 10, Timişoara.
Având în vedere prevederile Certificatului de Urbanism nr. 1646 din 13.04.2009, precum si modificarile survenite la Legea nr. 350/2001, in aceasta perioada; 
Documentatia PUD „Construire imobil pentru locuinte si comert” Str. Alexandru Vaida Voievod nr. 10, Timişoara a fost afisata pe site-ul oficial al Primariei Municipiului Timisoara incepand cu luna februarie 2008;
Având in vedere dezbaterea publica organizata in data de 03.09.2009, in conformitate cu prevederile Legii nr. 52/2003 privind transparenta decizionala in administraţia publica si coroborat cu Dispoziţia Primarului Municipiului Timişoara nr. 92/2007;

Avand in vedere ca nu au existat solicitari formulate in dezbatere publica de catre vecinii direct afectati;
Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu „Construire imobil pentru locuinte si comert” Str. Alexandru Vaida Voievod nr. 10, Timişoara.
            Documentatia Plan Urbanistic de Detaliu „Construire imobil pentru locuinte si comert” Str. Alexandru Vaida Voievod nr. 10, Timişoara, este elaborata de  S.C. EURO ARHITECT S.R.L., proiect nr. PUD.249/2009, la cererea beneficiarilor  S.C. AGRIJOB S.R.L.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zonă de interes deosebit, pentru care este necesar avizul Consiliului Judeţean Timiş. 

Prin prezentul Plan Urbanistic de Detaliu „Construire imobil pentru locuinte si comert” Str. Alexandru Vaida Voievod nr. 10, Timişoara, nu se incalca prevederile  OUG nr. 114/2007 privind modificarea si completarea OUG nr. 195/2005 privind protectia mediului; 

Conform PUG Timişoara, aprobat cu H.C.L. 157/2002 şi prelungit cu H.C.L. 139/2007, parcela studiata face parte din UTR nr. 42, avand functiunea de locuinte si functiuni complementare.
Terenul studiat în cadrul documentaţiei, este situat în intravilanul Municipiului Timişoara  în partea de sud, fiind delimitat  la nord de strada Vaida Voievod, in partea de est si sud  aflandu- se parcele apartinand domeniului public, iar la vest se invecineaza cu un imobil in regim  P+4E, cu functiunea de camin/locuinte.

            Terenul studiat, in suprafata totala de 566 mp  este inscris in CF nr. 403340 (provenita din conversia de pe hartie a CF Nr. 144356), nr. cad: C1 Top: 27790/b, 27794 , si nr. cad: C2 Top: 27790/b, 27794 reprezentand teren intravilan, in str. Alexandru Vaida Voievod nr. 10,  proprietatea beneficiarilor S.C. AGRIJOB S.R.L.

In prezent, pe amplasament se afla edificata o constructie in regim de inaltime Sp+P+2E, ce urmeaza a fi demolata.

Prin documentaţie se propune construirea unui imobil pentru locuinte si comert in regim D+P+4E+Mp, cu parter comercial, parcaje si imprejmuire.

Obtinerea Autorizatiei de Construire este conditionata de realizarea locurilor de parcare necesare functiunii propuse exclusiv pe parcelele detinute de beneficiari, în conformitate cu Anexa 2 din R.L.U. aferenta P.U.G., aprobat prin HCL nr. 157/05.08.2002 si prelungit cu HCL nr. 139/2007

Accesul auto si pietonal necesare functiunii propuse, se vor realiza din strada Alexandru Vaida Voievod, conform Avizului Comisiei de Circulatie nr. TH2009-005363/23.07.2009. 

 Indicii de construibilitate propuşi prin documentaţie sunt:
 POT max  =  40  %

 CUT max =  2,2
 Regim de inaltime: D+P+4E+Mp 

 Spatii verzi: conform legislatiei in vigoare.
La eliberarea Autorizaţiei de Construire se vor respecta toate condiţiile impuse prin avizele eliberate de deţinătorii de reţele şi utilităţi publice, care se vor realiza pe cheltuiala beneficiarului.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic de Detaliu ,,Locuinta colectiva”, str. Alexandru Vaida Voievod nr. 10, Timişoara, se va integra în Planul Urbanistic General al Municipiului Timişoara şi va avea o valabilitate de 5 ani.

